Veroparatiiseiksi kutsutaan matalan tai olemattoman verotuksen  alueita eli niin sanottuja veroetumaita. Veroetuvaltioissa eli veroparatiiseissa on usein myös hyvin tiukka pankkisalaisuus, minkä takia niitä on helppo hyödyntää veronkierrossa. Yleensä veroparatiisilla viitataan johonkin pieneen saarivaltioon kuten Panama, Bahamasaaret, Bermuda ja Caymansaaret. OECD on määritellyt veroparatiisit seuraavin kuvauksin: matala verotus tai ei verotusta lainkaan ja tiukka pankkisalaisuus ei kansainvälisiä sopimuksia muiden valtioiden kanssa verotustietojen vaihtamiseksi lainsäädäntö ei takaa omistuksen läpinäkyvyyttä silloin, kun yhtiöiden tai esimerkiksi säätiöiden omistajien ja edunsaajien kotipaikka on muualla kuin rekisteröintivaltiossa. Esimerkiksi julkisuudessa aiemmin esillä olleet Pandoran paperit, Panama-paperit sekä Bahama-paperit liittyivät veroparatiiseihin. Yleensä kyse veroparatiisin sisältävässä järjestelyssä on kulissista, jonka tarkoituksena on häivyttää omaisuus verojen kiertämiseksi.